Lav et referat af nedenstående tekst:

Tekst:
Netop nu er det højtid for alle sommerens festivaler. Blandt andet er Roskilde Festival lige om hjørnet, og en del nordjyder tager turen over Storebælt for at være med. Nogle vælger samkørsel som transportvej. Samkørselstjenesten GoMore oplever en stor stigning i disse dage på destinationer, der har Roskilde som endepunkt. Ifølge GoMore er der 340 procent flere, der tilbyder lift til Roskilde sammenlignet med en almindelig uge. I dag drog Jens Christian Andersen fra Aalborg af sted mod Roskilde, og han havde udbudt de resterende pladser i sin bil på app'en GoMore. De var hurtigt solgt. - Det har faktisk været forbløffende nemt at sælge dem. Jeg slog dem op dagen før at Simon skrev, og bad om to pladser. Og to pladser, det var hvad vi havde plads til, fordi vi tænkte at der skulle være plads til bagagen, fortæller Jens Christian Andersen fra Aalborg. Men måske bliver det alligevel lidt trængt undervejs i bilen, erkender han. - Der er en lille smule mere plads, men vi skal også samle en op i Fredericia, så det bliver spændende. Men ellers må vi sidde med noget af det på skødet, siger Jens Christian Andersen.

Referat:
Mange skal til sommerens festivaler, og en del vælger samkørsel som transportvej.